ddrg/super_eurlex huggingface dataset:
FI Euroopan unionin virallinen lehti C 236/15

Kanne 15.7.2008 — Al-Aqsa v. neuvosto

(Asia T-276/08)

(2008/C 236/25)

Oikeudenkäyntikieli: hollanti

Asianosaiset

Kantaja: Al-Aqsa (Heerlen (Alankomaat)) (edustajat: asianajaja J. Pauw ja asianajaja M. Uiterwaal)

Vastaaja: Euroopan unionin neuvosto

Vaatimukset

— Ensimmäisen oikeusasteen tuomioistuinta vaaditaan toteamaan, että neuvosto on velvollinen suorittamaan kantajalle korvauksena kantajan kärsimästä vahingosta 10 600 000 euroa lisättynä tässä asiassa annettavaan tuomioon asti laskettavine korkoineen, tai suorittamaan vahingonkorvausta, jonka määrän ensimmäisen oikeusasteen tuomioistuin vahvistaa

— neuvosto on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Kantaja vaatii, että sille korvataan vahinko, jonka se katsoo kärsineensä sen johdosta, että se oli otettu 27.6.2003 tehdyssä neuvoston päätöksessä 2003/480/EY (1) niiden henkilöiden luetteloon, joihin asetusta 2001/2580/EY (2) sovelletaan. Tämän jälkeen kantajan sisällyttäminen tähän luetteloon on vahvistettu luettelon jokaisen muutoksen yhteydessä.

Kantaja katsoo, että nämä päätökset ovat useiden syiden perusteella lainvastaisia. Se viittaa ensinnäkin siihen, että ensimmäisen oikeusasteen tuomioistuin kumosi 29.5.2006 tehdyn päätöksen 2006/379/EY (3), koska siinä ei ollut noudatettu asianmukaista perustelua koskevaa velvollisuutta (4). Kantaja toteaa edelleen, että päätöksissä on erilaisia sisällöllisiä puutteita. Se viittaa tältä osin asioissa T-327/03 ja T-384/07 (5), Al-Aqsa v. neuvosto esittämiinsä kanneperusteisiin.

Kantajan mukaan kysymys on yksityisille annettujen oikeuksien riittävän ilmeisestä rikkomisesta, minkä perusteella vahingonkorvauksen myöntäminen voidaan perustella. Kantajalle aiheutuneessa vahingossa on kyse maineelle aiheutuvasta vahingosta sekä aineettomasta vahingosta, joista neuvosto on vastuussa 28.6.2003, joka on eurooppalaisen toimenpiteen voimaantulopäivä, alkaen.

(1) Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2002/974/EY kumoamisesta 27.6.2003 tehty neuvoston päätös 2003/480/EY (EYUL L 160, s. 81).

(2) Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27.12.2001 annettu neuvoston asetus (EY) N:o 2580/2001 (EYVL L 344, s. 70).

(3) Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2005/930/EY kumoamisesta 29.5.2006 tehty neuvoston päätös 2006/379/EY (EUVL L 144, s. 21).

(4) Asia T-327/03, Al-Aqsa, tuomio 11.7.2007, ei vielä julkaistu oikeustapauskokoelmassa.

(5) EUVL 2003, C 289, s. 30 ja EUVL C 269, s. 61.
FI Euroopan unionin virallinen lehti C 247/21

Kanne 6.8.2008 — Laura Ashley v. SMHV — Tiziana Bucci (LAURA ASHLEY)

(Asia T-301/08)

(2008/C 247/42)

Kannekirjelmän kieli: englanti

Asianosaiset

Kantaja: Laura Ashley Ltd (Lontoo, Yhdistynyt kuningaskunta) (edustaja: asianajaja J. Guise)

Vastaaja: sisämarkkinoiden harmonisointivirasto (tavaramerkit ja mallit)

Vastapuoli valituslautakunnassa:Tiziana Bucci (Viareggio, Italia)

Vaatimukset

— sisämarkkinoiden harmonisointiviraston (tavaramerkit ja mallit) ensimmäisen valituslautakunnan 28.5.2008 asiassa R 1237/2007-1 tekemä päätös on kumottava ja väite on hylättävä ja

— vastaaja on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Yhteisön tavaramerkin hakija: Kantaja

Haettu yhteisön tavaramerkki: Sanamerkki LAURA ASHLEY luokkiin 3, 18, 24 ja 25 kuuluvia eri tavaroita varten

Sen tavaramerkki- tai merkkioikeuden haltija, johon väitemenettelyssä on vedottu: Vastapuoli valituslautakunnassa

Tavaramerkki- tai merkkioikeus, johon väitemenettelyssä on vedottu: Kuviomerkin Ashley's kansainvälinen tavaramerkkirekisteröinti N:o 311 675 luokkaan 25 kuuluvia tavaroita varten; kuviomerkin Ashley's italialainen tavaramerkkirekisteröinti N:o 517 151 luokkaan 3, 18, 24 ja 25 kuuluvia tavaroita varten ja kuviomerkin Ashley's il primo Cashmere Italiano kansainvälinen tavaramerkkirekisteröinti N:o 646 926 luokkaan 25 kuuluvia tavaroita varten

Väiteosaston ratkaisu: Väitteen hyväksyminen kokonaisuudessaan

Valituslautakunnan ratkaisu: Valituksen hylkääminen

Kanneperusteet: Neuvoston asetuksen N:o 40/94 8 artiklan 5 kohdan rikkominen, koska valituslautakunta ei osoittanut, käyttikö kantaja haettua yhteisön tavaramerkkiä aiheetta
FI Euroopan unionin virallinen lehti C 223/52

Valitus, jonka Frantisek Doktor on tehnyt 23.6.2008 virkamiestuomioistuimen asiassa F-73/07, Doktor v. neuvosto, 16.4.2008 antamasta tuomiosta

(Asia T-248/08 P)

(2008/C 223/91)

Oikeudenkäyntikieli: ranska

Asianosaiset

Valittaja: Frantisek Doktor (Bratislava, Slovakia) (edustajat: asianajaja S. Rodrigues ja asianajaja C. Bernard-Glanz)

Muu osapuoli: Euroopan unionin neuvosto

Vaatimukset

— Euroopan unionin virkamiestuomioistuimen asiassa F-73/07 16.4.2008 antama tuomio on kumottava

— kantajan virkamiestuomioistuimessa esittämä kumoamisvaatimus ja vahingonkorvausvaatimus on hyväksyttävä

— virkamiestuomioistuimessa vastaajana ollut osapuoli on velvoitettava korvaamaan kumoamiskanteesta ja valituksesta aiheutuneet oikeudenkäyntikulut.

Oikeudelliset perusteet ja pääasialliset perustelut

Esillä olevalla valituksella valittaja vaatii kumottavaksi virkamiestuomioistuimen asiassa F-73/07, Doktor v. neuvosto, 16.4.2008 antamaa tuomiota, jolla hylättiin kanne, jolla kantaja oli vaatinut yhtäältä kumottavaksi neuvoston päätöstä irtisanoa hänet koeajan päättyessä ja toisaalta vahingonkorvausta hänelle väitetysti aiheutuneesta ammatillisesta, taloudellisesta ja aineettomasta vahingosta.

Valituksensa tueksi valittaja väittää, että virkamiestuomioistuin on ottanut selvitysaineiston huomioon vääristyneellä tavalla, koska se on perustanut useita johtopäätöksiään aineellisesti virheelliseen arviointiin sille esitetystä asiakirja-aineistosta. Virkamiestuomioistuin on valittajan mukaan myös loukannut hänen puolustautumisoikeuksiaan, koska se on jättänyt huomiotta useita sille esitettyjä seikkoja ja perusteita tai ei ole vastannut näihin. Kolmanneksi valittaja väittää, että virkamiestuomioistuin on tehnyt kaksi oikeudellista virhettä tulkitessaan yhteisön oikeutta sikäli kuin kyse on valittajan oikeudesta suorittaa koeaikansa normaaleissa olosuhteissa ja hallinnolla olevasta mahdollisuudesta täydentää valittajalle vastaisen toimenpiteen perusteluja yhteisöjen tuomioistuimissa käytävän menettelyn kuluessa.
—

Valtiontuesta N:o C 39/2006 (ex NN 94/2005) 13.11.2007 tehdyn komission päätöksen, joka koski Yhdistyneen kuningaskunnan uusien osakkeenomistajien järjestelmää, 1 artiklan 2 kohta sekä 3, 4 ja 5 kohta on kumottava
FI Euroopan unionin virallinen lehti C 171/39

Kanne 21.4.2008 — Victor Guedes-Indústria e Comércio v. SMHV — Consorci de l'Espai Rural de Gallecs (GALLECS)

(Asia T-151/08)

(2008/C 171/74)

Kannekirjelmän kieli: englanti

Asianosaiset

Kantaja: Victor Guedes-Indústria e Comércio (Lissabon, Portugali) (edustaja: asianajaja B. Braga da Cruz)

Vastaaja: sisämarkkinoiden harmonisointivirasto (tavaramerkit ja mallit) (SMHV)

Vastapuoli valituslautakunnassa: Consorci de l'Espai Rural de Gallecs (Barcelona, Espanja)

Vaatimukset

— sisämarkkinoiden harmonisointiviraston (tavaramerkit ja mallit) toisen valituslautakunnan asiassa R 986/2007-2 16.1.2008 tekemä päätös on kumottava

— SMHV on velvoitettava hylkäämään yhteisön tavaramerkkihakemuksen N:o 3 710 597 rekisteröinti luokkiin 29 ja 31 kuuluvia tavaroita varten

— vastapuolena valituslautakunnassa oleva osapuoli on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Yhteisön tavaramerkin hakija: Consorci de l'Espai Rural de Gallecs

Haettu yhteisön tavaramerkki: kuviomerkki ”GALLECS” luokkiin 29 ja 31 kuuluvia tavaroita varten — hakemus N:o 3 710 597

Sen tavaramerkki- tai merkkioikeuden haltija, johon väitemenettelyssä on vedottu: kantaja

Tavaramerkki- tai merkkioikeus, johon väitemenettelyssä on vedottu: kansallinen kuviomerkki ”GALLO” luokkaan 29 kuuluvia tavaroita varten, kansallinen kuviomerkki ”GALLO AZEITE NOVO” luokkaan 29 kuuluvia tavaroita varten, kansallinen kuviomerkki ”AZEITE GALLO” luokkaan 29 kuuluvia tavaroita varten, kansallinen tavaramerkki ”GALLO AZEITE NOVO” luokkaan 29 kuuluvia tavaroita varten ja yhteisön kuviomerkki ”GALLO” luokkaan 29 kuuluvia tavaroita varten

Väiteosaston ratkaisu: väite hylätään kokonaisuudessaan

Valituslautakunnan ratkaisu: valitus hylätään kokonaisuudessaan

Kanneperusteet: neuvoston asetuksen N:o 40/94 8 artiklan 1 kohdan b alakohtaa ja 5 kohtaa on rikottu, koska riidanalainen tavaramerkki on samankaltainen kuin aikaisemmat tavaramerkit ja koska sen käyttäminen olisi haitaksi aikaisempien tavaramerkkien erottamiskyvylle, kun otetaan huomioon kyseisellä liiketoiminta-alalla noudatetut käytännöt ja asian muut olosuhteet.
FI Euroopan unionin virallinen lehti C 158/18

Kanne 15.4.2008 — E. ON Energie v. komissio

(Asia T-141/08)

(2008/C 158/30)

Oikeudenkäyntikieli: saksa

Asianosaiset

Kantaja: E. ON Energie AG (München, Saksa) (edustajat: asianajajat A. Röhling, C. Krohs ja F. Dietrich)

Vastaaja: Euroopan yhteisöjen komissio

Vaatimukset

— Vastaajan asiassa COMP/B-1/39.326 — E. ON Energie AG — 30.1.2008 tekemä päätös C (2008) 377 lopullinen on kumottava;

— toissijaisesti kantajalle määrätyn sakon määrää on kohtuullistettava;

— vastaaja on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Kantaja riitauttaa komission asiassa COMP/B-1/39.326 — E. ON Energie AG — 30.1.2008 tekemän päätöksen K(2008) 377 lopullinen. Tällä päätöksellä komissio on määrännyt kantajalle sakon, sillä kantaja on rikkonut yhden sineteistä, jonka komission edustajat ovat asettaneet asetuksen (EY) N:o 1/2003 (1) 20 artiklan 2 kohdan d alakohdan nojalla, ja se on rikkonut vähintään huolimattomuudesta mainitun asetuksen 23 artiklan 1 kohdan e alakohtaa.

Kantaja esittää kanteensa tueksi yhdeksän kanneperustetta. Kuudella ensimmäisellä kanneperusteella se pyrkii osoittamaan, että rikkomuksen olemassaoloa ei ole todistettu riittävällä tavalla. Se huomauttaa muun muassa siitä, että vastaajan rajatonta todistustaakkaa ei ole huomioitu, viran puolesta tapahtuvan tutkimuksen periaatteen noudattamatta jättämisestä, sääntöjenmukaista sinetöintiä koskevasta virheellisestä olettamasta, sinettien näkyvyyttä seuraavana päivänä koskevasta virheellisestä luulosta, turvakalvon asianmukaisuutta koskevasta virheellisestä olettamasta ja siitä, että vastaaja on jättänyt huomioimatta muut mahdolliset tapahtumankulut.

Seitsemäs kanneperuste koskee syyttömyysolettaman huomioimatta jättämistä ja näin ollen olennaisten muoto- ja menettelymääräysten rikkomista.

Kahdeksannella kanneperusteellaan kantaja toteaa, että vastaaja on moittinut sitä aiheettomasti asetuksen N:o 1/2003 23 artiklassa tarkoitetusta virheellisestä menettelystä.

Lopuksi se vetoaa sakon vahvistamisen yhteydessä tapahtuneisiin lainvastaisuuksiin. Kantajan mukaan mielivaltaisen toiminnan kieltoa ja EY 253 artiklan mukaista perusteluvelvollisuutta on rikottu. Lieventävät asianhaarat on jätetty huomioimatta ja raskauttavat asianhaarat on virheellisesti oletettu.

(1) Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EUVL L 1, s. 1).
—

neljännen valituslautakunnan 22.1.2008 tekemä päätös, joka on annettu tiedoksi 24.1.2008, on kumottava ja on todettava, että 29.8.2006 tehty väite on esitetty sääntöjenmukaisesti
—

SMHV:n väiteosaston väitteen N:o B 675 803 johdosta 12.1.2006 tekemä päätös on vahvistettava siltä osin, kun siinä on sallittu hakemuksen N:o 3 104 155 COMIT rekisteröiminen luokkiin 35, 36, 41 ja 42
FI Euroopan unionin virallinen lehti C 107/42

Kanne 10.3.2008 — Gourmet Burger Kitchen v. SMHV (GOURMET BURGER KITCHEN)

(Asia T-115/08)

(2008/C 107/70)

Oikeudenkäyntikieli: englanti

Asianosaiset

Kantaja: Gourmet Burger Kitchen Ltd (Lontoo, Yhdistynyt kuningaskunta) (edustaja: solicitor C. Sawdy)

Vastaaja: sisämarkkinoiden harmonisointivirasto (tavaramerkit ja mallit) (SMHV)

Vaatimukset

— Ensimmäisen valituslautakunnan asiassa R 1215/2007-2 5.12.2007 tekemä päätös on kumottava, ja

— SMHV on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Haettu yhteisön tavaramerkki: sanoista GOURMET BURGER KITCHEN koostuva sanamerkki erinäisiä luokkiin 29, 30, 31, 32, 33 ja 43 kuuluvia tavaroita ja palveluja varten — hakemus N:o 4 615 341

Tutkijan päätös: hakemuksen osittainen hylkääminen luokkaan 43 kuuluvien palvelujen osalta

Valituslautakunnan ratkaisu: valituksen hylkääminen

Kanneperusteet: Neuvoston asetuksen N:o 40/94 7 artiklan 1 kohdan b ja c alakohdan rikkominen, koska tavaramerkki on tullut käytön kautta erottamiskykyiseksi Yhdistyneessä kuningaskunnassa ja Irlannissa.
—

kaikki määräykset, joilla sisämarkkinoiden harmonisointivirasto on velvoittanut kantajan korvaamaan oikeudenkäyntikuluja on kumottava ja SMHV on velvoitettava korvaamaan kantajan oikeudenkäyntikulut.
FI Euroopan unionin virallinen lehti C 92/36

Kanne 29.1.2008 — Transportes Evaristo Molina v. komissio

(Asia T-45/08)

(2008/C 92/73)

Oikeudenkäyntikieli: espanja

Asianosaiset

Kantaja: Transportes Evaristo Molina (Santa María del Águila, Espanja) (edustajat: asianajajat A. Hernández Pardo, L. Ruiz Ezquerra ja M. C. Flores Hernández)

Vastaaja: Euroopan yhteisöjen komissio

Vaatimukset

— EY:n perustamissopimuksen 81 artiklan soveltamisesta 12.4.2006 tehty komission päätös, asia COMP/B-1/38.348 — Repsol CPP, on kumottava ja

— komissio on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Esillä oleva kanne on nostettu 12.4.2006 tehdystä komission päätöksestä, jolla vastaajana oleva toimielin hyväksyi sitoumukset, jotka REPSOL CCP esitti asetuksen (EY) N:o 1/2003 (1) 9 artiklan 1 kohdassa säädetyn mukaisesti.

Tämä päätös on tehty menettelyssä, jonka REPSOL CCP on aloittanut hakemalla puuttumattomuustodistusta tai toissijaisesti yksittäispoikkeusta niiden sopimusten ja/tai mallisopimusten osalta, joita se käytti toiminnassaan, jona oli moottoriajoneuvojen polttoaineen jakelu huoltoasemien välityksellä Espanjassa.

Esittäessään komission hyväksymiä sitoumuksia REPSOL CCP sitoutui muun muassa lisäämään huoltoasemien, jotka voivat vaihtaa toimittajaa, vuotuista määrää, mitä varten se sitoutui tarjoamaan huoltoasemien omistajille/hoitajille mahdollisuuden hankkia takaisin tosiasiallinen käyttöoikeus tai oikeus rakennuksiin, vaikkakin huoltoaseman hoitajilla oli velvollisuus noudattaa joukkoa ehtoja.

Kantaja, huoltoaseman omistaja/hoitaja, joka oli tehnyt REPSOL CCP:n kanssa toimitussopimuksen, väittää, että riidanalainen päätös koskee sitä suoraan ja erikseen 19.11.2007 eli siitä päivästä lukien, jona se sai kolmannelta osapuolelta tiedon siitä, että se oli sisällytetty REPSOL CCP:n sitoumusten liitteeseen I.

Vaatimustensa tueksi kantaja moittii komissiota ensinnäkin asetuksen N:o 1/2003 9 artiklan rikkomisesta. Erityisesti kantaja väittää, että komissio, vaikka se tunsi määräaikoihin liittyvien kilpailusääntöjen oikean tulkinnan, hyväksyi REPSOL CCP:n tarjoamat sitoumukset ylittäen asetuksen N:o 1/2003 tavoitteen ja jättäen sen huomioimatta. Lisäksi kantaja väittää tässä yhteydessä, että riidanalaisella päätöksellä rikotaan asetuksen N:o 1/2003 9 artiklaa ja suhteellisuusperiaatetta, koska komission hyväksymät sitoumukset eivät olleet tehokas vastaus kantajan esittämiin huoliin.

Toiseksi kantaja vetoaa sen periaatteen loukkaamiseen, jonka mukaan henkilöt, joihin yhteisön oikeutta sovelletaan, eivät voi hyötyä laittomista toimistaan tai rikastua perusteettomasti.

(1) Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL 2003, L 1, s. 1).
—

SMHV:n mitättömyysosaston 24.11.2005 tekemä se päätös on kumottava, jossa päätettiin mitättömäksi julistamista koskevasta vaatimuksesta N:o 941 C 973 065
FI Euroopan unionin virallinen lehti C 79/29

Kanne 18.1.2008 — Liga para a Protecção da Natureza v. Euroopan yhteisöjen komissio

(Asia T-29/08)

(2008/C 79/58)

Oikeudenkäyntikieli: portugali

Asianosaiset

Kantaja: Liga para a Protecção da Natureza (LPN) (Lissabon, Portugali) (edustaja: asianajaja P. Vinagre e Silva)

Vastaaja: Euroopan yhteisöjen komissio

Vaatimukset

— On kumottava komission pääsihteeristön päätös, jolla vastauksena kantajan tekemään hakemukseen evättiin LPN:n pyyntö saada tutustua asiakirjoihin, jotka koskevat Baixo Saborin padonrakennushanketta

— Euroopan yhteisöjen komissio on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

LPN:n komissiolta pyytämiä tietoja on pidettävä ensinnäkin tietoina, jotka voidaan antaa sen käyttöön ja jotka on annettava sen käyttöön, kun otetaan huomioon ne merkittävät ympäristöintressit, joita se puolustaa ja suojelee Baixo Saborin padonrakennushankkeen yhteydessä (asetukset N:o 1367/ (1) ja 1049/2001 (2)).

Asiakirjoihin tutustumiseen liittyvän ylivoimaista yleistä etua koskevan olettaman (asetuksen N:o 1367/2006 6 artiklan 1 kohta) sivuuttaminen ei vapauta komissiota velvollisuudesta arvioida konkreettisesti tätä etua. Komission pitäisi aina tulkita epäämisperusteita suppeasti.

Ei riitä, että komissio vetoaa tarkastus- ja tutkintatoimia koskevan poikkeuksen ensisijan teoreettiseen malliin ratkaistakseen pyynnön ilman mitään muuta konkreettista asiakirjakohtaista perustelua ja evätäkseen LPN:n oikeuden saada tutustua mihinkään sen pyytämiin asiakirjoihin.

Komissio on evännyt oikeuden saada tutustua osaan asiakirjoista, ja se on perustellut tätä epäämistä yleisillä syillä, joiden perusteella se ei ole vaivautunut jakamaan asiakirjoja luottamuksellisiin ja ei-luottamuksellisiin osiin, ja se on lähtenyt siitä periaatteesta, että on evättävä oikeus saada tutustua kaikkiin tarkastus- ja tutkintatoimia koskeviin asiakirjoihin. Kuitenkin komission on myös niiden osalta tarkasteltava konkreettisesti tietoja, jotka sisältyvät asiakirjoihin, joihin on pyydetty saada tutustua.

(1) Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EUVL L 264, s. 13).

(2) Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).
—

On kumottava ja muutettava ensimmäisen valituslautakunnan 28.9.2007 tekemä päätös, joka on annettu tiedoksi 23.10.2007 ja jolla hyväksyttiin kolmiulotteisen yhteisön tavaramerkin N:o 4522892 rekisteröinti. Tavaramerkki muodostuu tyylitellystä simpukan (kampasimpukka) muodosta ja on ”briossin, kermalla täytetyn briossin, marmeladin, suklaan ja hunajan” tunnuksena.
FI Euroopan unionin virallinen lehti C 64/47

Valitus, jonka Carlos Sanchez Ferriz ym. ovat tehneet 28.12.2007 virkamiestuomioistuimen asiassa F-11/06, Sanchez Ferriz ym. v. komissio, 17.10.2007 antamasta määräyksestä

(Asia T-492/07 P)

(2008/C 64/77)

Oikeudenkäyntikieli: ranska

Asianosaiset

Valittajat: Carlos Sanchez Ferriz (Bryssel, Belgia), Isabelle Chantraine (Bryssel, Belgia), José De Viana Costa Ribeiro (Meise, Belgia), Brigitte Housiaux (Ramillies, Belgia), Chantal Vellemans (Bryssel, Belgia), Sylvie Schaack (Remich, Luxemburgin suurherttuakunta), Andrea Losito (Sandweiler, Luxemburgin suurherttuakunta), Alain Hertert (Scheidgen, Luxemburgin suurherttuakunta), Marie-Josée Gaspar-Lis (Luxemburgin suurherttuakunta), Otilia Ferreira-Nielsen (Gostingen, Luxemburgin suurherttuakunta) (edustaja: asianajaja F. Frabetti)

Muu osapuoli: Euroopan yhteisöjen komissio

Kantajien vaatimukset

— Virkamiestuomioistuimen asiassa F-115/06 17.10.2007 antama määräys on kumottava

— kantajien virkamiestuomioistuimessa esittämät vaatimukset on hyväksyttävä ja näin ollen asiassa F-115/06 nostettu kanne on otettava tutkittavaksi ja todettava perustelluksi

— toissijaisesti asia on palautettava virkamiestuomioistuimeen

— oikeudenkäyntikuluista ja palkkioista on lausuttava ja komissio on velvoitettava korvaamaan ne.

Oikeudelliset perusteet ja pääasialliset perustelut

Valittajat vaativat valituksessaan kumoamaan virkamiestuomioistuimen määräyksen, jolla jätettiin tutkimatta heidän kanteensa, jonka tavoitteena oli ensisijaisesti vuoden 2005 ylennyskierroksella ylennettyjen virkamiesten luettelon kumoaminen siltä osin kuin tämä luettelo ei sisällä valittajien nimiä ja toissijaisesti heitä koskevien, etusijapisteiden myöntämisestä mainitulla ylennyskierroksella tehtyjen päätösten kumoaminen.

Valittajat esittävät valituksensa tueksi, että vastoin riitautetussa määräyksessä todettua, 26.4.2002 annetuilla yleisillä täytäntöönpanosäännöksillä, joiden laittomuuteen on vedottu virkamiestuomioistuimessa, on suora oikeudellinen yhteys kyseessä olevaan riitaan.

Lisäksi he väittävät, että virkamiestuomioistuin on tehnyt oikeudellisen virheen, kun se jätti tutkimatta 23.12.2004 annettujen yleisten täytäntöönpanosääntöjen 45 artiklan rikkomiseen liittyvän kanneperusteen sillä perusteella, että siihen vedottiin liian myöhään vastausvaiheessa. He väittävät, että tämä kanneperuste oli ilmoitettu jo oikaisuvaatimuksessa ja kanteessa ja että vastauksessa vain laajennetaan sitä.

Lopuksi valittajat väittävät, että vastoin virkamiestuomioistuimen käsitystä henkilöstösääntöjen liitteen XIII 6 artiklan ensimmäisen kohdan ja 10 artiklan 2 kohdan rikkominen koskee heitä konkreettisesti ja erikseen ja että heidän oikeussuojan tarpeensa on näin ollen ilmeinen.
—

ensimmäisen oikeusasteen tuomioistuimen on todettava, että SMHV:n toisen valituslautakunnan 26.9.2007 tekemä päätös hylätä valitus, joka oli tehty yhteisön tavaramerkin N:o 3 219 193 myöntämistä vastaan, ei ole yhteisön tavaramerkistä annetun asetuksen (EY) N:o 40/94 mukainen
FI Euroopan unionin virallinen lehti C 51/58

Kanne 21.12.2007 — Ford Motor v. SMHV — Alkar Automotive (CA)

(Asia T-486/07)

(2008/C 51/105)

Kannekirjelmän kieli: englanti

Asianosaiset

Kantaja: Ford Motor Co. (Dearborn, Yhdysvallat) (edustaja: lakimies R. Ingerl)

Vastaaja: sisämarkkinoiden harmonisointivirasto (tavaramerkit ja mallit)

Vastapuoli valituslautakunnassa: Alkar Automotive SA (Derio, Espanja)

Vaatimukset

— Sisämarkkinoiden harmonisointiviraston (tavaramerkit ja mallit) neljännen valituslautakunnan 25.10.2007 tekemä päätös (asia R 85/2006-4) on kumottava.

— Sisämarkkinoiden harmonisointiviraston (tavaramerkit ja mallit) väiteosaston 22.11.2005 tekemä päätös (väiteasia N:o B 684052) on kumottava.

— SMHV on velvoitettava korvaamaan kantajalle aiheutuneet oikeudenkäyntikulut.

Oikeudelliset perusteet ja pänroäasialliset perustelut

Yhteisön tavaramerkin hakija: Alkar Automotive SA

Haettu yhteisön tavaramerkki: Kuviomerkki CA muiden muassa luokkiin 9, 11 ja 12 kuuluvia tavaroita varten — hakemus N:o 3 186 764

Sen tavaramerkki- tai merkkioikeuden haltija, johon väitemenettelyssä on vedottu: Kantaja

Tavaramerkki- tai merkkioikeus, johon väitemenettelyssä on vedottu: Yhteisön tavaramerkiksi rekisteröidyt sana- ja kuviomerkit KA luokkiin 9, 12, 14, 16, 18, 20, 21, 27, 32 ja 37 kuuluvia tavaroita ja palveluita varten

Väiteosaston ratkaisu: Väitteen hylkääminen kokonaisuudessaan

Valituslautakunnan ratkaisu: Valituksen hylkääminen

Kanneperusteet: Neuvoston asetuksen N:o 40/94 8 artiklan 1 kohdan b alakohdan rikkominen, koska riidanalaisten tavaramerkkien välillä on sekaannusvaara, joka johtuu KA:n ja CA:n lausuntatavan ja ulkoasun samankaltaisuudesta, siitä, että tavarat ovat samoja ja siitä, että aikaisemmilla tavaramerkeillä on vahva erottamiskyky.